<classify> Awali, mashindano hayo yalipangwa kufanyika mkoani humo mwezi huu, lakini Chama cha Ndondi mkoa wa Kigoma kiliomba yasogezwe mbele na kuanza Juni 10 hadi 16 ili waweze kuyaandaa vizuri.Katibu Mkuu wa BFT, Makore Mashaga juzi kuwa, Kamati ya Utendaji ilikutana na kuridhia ombi la mkoa wa Kigoma kusogeza mbele mashindano hayo, ili waweze kuyaandaa vizuri zaidi.Mashaga alisema kuwa wamekubali kwa kuwa lengo ni kuboresha maandalizi na kuyafanya mashindano yawe na ubora wa aina yake.Aliwataka viongozi wa vyama vya ndondi vya mikoa kuziandaa vizuri timu zao ili ziweze kutoa ushindani wa uhakika katika mashindano hayo ambayo kwa miaka mingi hayajafanyika nje ya mkoa wa Dar es Salaam.Alisema kuwa mabondia wa timu ya taifa watashiriki mashindano hayo na klabu zao na wale watakaofanya vibaya wataondolea katika timu hiyo na wale watakaoangaa kama hawakuwepo, wataingizwa katika timu.Kwa sasa mabondia 17 wa timu ya taifa wanaendelea na mazoezi kwenye Uwanja wa Ndani wa Taifa kwa ajili ya maandalizi ya kushiriki Michezo ya Mataifa ya Afrika na ile ya ndondi ya dunia itakayofanyika Brazzaville, Congo na Doha, Qatar.  <topic>: MICHEZO 